google/wiki40b huggingface dataset:
Kravlenisse

Kravlenissene er en dansk juletradisjon. Allerede i begynnelsen av 1900-tallet hadde noen tegnere laget nisse-utklippsark og i 1920-årene tegnet Alfred Schmidt en slags kravlenisser til glede for barna på Krebs' skole, hvor sønnen hans var bestyrer.
Men det var den danske julenissetegneren Frederik Bramming som i 1947 fant på å kalle utklippsark med små pappnisser for kravlenisser. Han tegnet de to første arkene med kravlenisser som kom ut i 80 000 eksemplarer. Nissene skulle klippes ut i kartong og kunne settes på hyller og ved bilder på veggene til jul. Det ble en stor suksess og allerede året etter fantes det mange forskjellige utgaver av kravlenissene.
Georgij Sjtsjennikov

Landslaget

Den 15. august 2012 debuterte han for det russiske landslaget i en treningskamp mot Elfenbenskysten. Han ble tatt ut i den russiske VM-troppen til fotball-VM i Brasil 2014.
Han ble tatt ut i Russlands EM-tropp til EM i Frankrike 2016.
Gopalganj (distrikt i Bihar)

Demografi

Ved folketellingen i 2011 var det 2 558 037 innbyggere i distriktet, mot 2 152 638 i 2001. Den urbane befolkningen utgjør 6,32 % av befolkningen.
Barn i alderen 0 til 6 år utgjorde 17,08 % i 2011 mot 20,15 % i 2001. Antallet jenter i den alderen per tusen gutter er 945 i 2011 mot 964 i 2001.
Kristoffer Larsen

Klubbkarriere

Larsen signerte sin første profesjonelle kontrakt for Brann den 1. juli 2011. Han har som juniorspiller spilt for Vestsiden-Askøy og Brann.
Som 17-åring ble Larsen oppdaget av en speider fra den italienske storklubben AC Milan, og sendt til AC Milans farmerklubb Bellinzona i Sveits. Etter et kort opphold i den sveitsiske klubben returnerte han til Bergen der han gikk til Brann etter å ha fullført 2010-sesongen for Vestsiden-Askøy.
I en kamp mot juniorlaget til den engelske klubben Blackburn Rovers FC under en eliteturnering i Valhall vinteren 2011 imponerte han med et sitt tekniske repertoar. Mange Brannsupportere observerte prestasjonene hans og ble umiddelbart nysgjerrige.
Navnet hans uteble imidlertid da Brann nominerte fem juniorer til den såkalte B-listen våren 2011. Dette var spillere som kunne benyttes i et visst antall kamper i Tippeligaen uten at man måtte gi dem proffkontrakt. Fraværet av Larsen på denne listen skyldtes en skade.
Etter mange gode kamper for juniorlaget og Brann 2 i 3. divisjon fikk han likevel sjansen på A-laget. Debuten kom i cupen da han fikk med seg de siste 18 minuttene i 1. runde-kampen på bortebane mot Tertnes IL. Der viste han også er stort teknisk register med finter som vitnet om potensial til å bli en svært underholdende spiller.
I 3. runde i NM, mot Åsane Fotball, fikk han spille de siste fem minuttene for Fredrik Haugen, og i den neste cuprunden kom hjemmedebuten. Han kom innpå etter 72 minutter mot Sogndal Fotball, i en kamp som etter hvert gikk til ekstraomganger og straffesparkkonkurranse.
Larsen gjorde seg bemerket da han som Sarpsborgspiller i en bortekamp mot Brann stilte seg alene opp i midtsirkelen og sang med på Nystemten.
Biokull

Biokull er trekull produsert ved pyrolyse av biomasse. De mest aktuelle råstoffene for produksjon av biokull er halm og trevirke. Biokull dannes ved å varme opp biomassen i et oksygenfattig miljø til rundt 500-600 °C. Rundt halvparten av karbonet i biomassen blir omdannet til biokull, resten blir til bioolje og gasser (blant annet metan). Oljen og gassene kan nyttes til energiformål.
Biokull kan lagres stabilt i jordsmonnet i flere hundre år. Det er derfor en aktuell teknologi for deponering av CO₂. Samtidig så bidrar porøsiteten i biokullet til at jordsmonnet blir mer produktivt.
I Norge er det flere miljøer som arbeider med biokull som jordforbedringsmiddel og klimatiltak. Blant disse Norsk institutt for bioøkonomi og Det Kongelige Selskap for Norges Vel. Biokull ble omtalt av Miljødirektoratet i Klimakur 2020 som et mulig kostnadseffektivt klimatiltak med stort potensiale som kan igangsettes i Norge. Råstofftilgangen begrenser mulighetene.
Borchs Kollegium

Borchs Kollegium (opprinnelig latinsk navn: Collegium Mediceum) ble grunnlagt den 29. mai 1691 av Ole Borch for å huse 16 fattige, gudfryktige og lærde studiosi. Det er et av Københavns Universitets gamle kollegier og ligger i Store Kannikestræde 12.

Bygningen

Det opprinnelige huset, inklusiv Borchs bibliotek og kjemiske laboratorier, ble ødelagt sammen med resten av byen under brannen i København i 1728. Huset ble bygget opp igjen på restene av det gamle. 5500 riksdaler  og tre år senere sto det klart for innflytting igjen i 1731. 
Under Københavns bombardement i 1807 brant kollegiet enda en gang ned til grunnen.  Ifølge kildene deltok studenter fra kollegiet i flere trefninger. Bombardementet av byen endte imidlertid med at store deler av  området rundt Frue Plads ble ødelagt, og på tredjedagen den 4. september brøt ilden ut og bygningen gikk opp i flammer.
Den tredje bygningen – huset som det står i dag – ble bygget i 1824–1825 under arkitekt Peder Mallings ledelse. Det ble innviet 28. mai 1825. Bygningen er fredet.
Créteil – Université (Paris Metro)

Créteil – Université er en stasjon på metroen i Paris.
Stasjonen betjener linje 8.
Sphingulini

Utseende

Middelsstore til store, slanke svermere. De er vanligvis kamuflasjefarget i brunt og grått.

Levevis

Larvene lever på forskjellige slags løvtrær og busker.

Utbredelse

Gruppen er hovedsakelig utbredt i Asia og Australia. I tillegg kommer arten Monarda oryx som lever i Mexico.
Lee (England)

Elveløpet

Kilden anses vanligvis for å være ved Well Head i Waulud's Bank på Leagrave Common, men elven får også vann fra en bekk som starter 3 km lenger vest, i Houghton Regis. Den renner forbi eller gjennom Luton, Harpenden, Welvyn Garden City, Hertford, Ware, Hoddesdon, Cheshunt, Waltham Abbey, Essex, Ponders End, Edmonton, Tottenham, Upper Clapton, Hackney Wick, Stratford, Bromley-by-Bow, Canning Town og tilslutt Leamouth hvor den under navnet Bow Creek renner inn i Themsen. Elven utgjør den tradisjonelle grensen mellom Middlesex og Essex, og utgjorde deler av grensen mellom Danelagen og angelsaksernes områder.
En avledning som er kjent som New River, åpnet i 1613, abstraktere rent vann fra de lavere strekningene av elven for drikkevann. Dens opprinnelse i Chilterns bidrar til det meget høye hardhet (høy mineralinnhold) i Londons vann fra kranen.
Virgil Tibbs

Virgil Tibbs er en fiktiv detektiv og en av hovedfigurene i John Balls roman In the Heat of the Night, samt protagonisten i romanens seks oppfølgere. Sidney Poitier spilte skikkelsen i filmversjonen Natten var het (1967), som vant Oscar for beste film. Poitier gjentok også rollen i filmens oppfølgere De kaller meg Mr. Tibbs! (1970) og Organisasjonen (1971). Det amerikanske filminstituttet (AFI) har kåret figuren til filmhistoriens 19. beste helteskikkelse.
Kongen av Europa

Handling

Protagonisten, Alf I. Veber, er blitt svært rik på en Internett-portal som han var med på å starte i Internetts barndom. Han solgte seg ut før dotcomboblen sprakk, og ble sittende igjen med et titalls millioner kroner i fortjeneste. Han gir imidlertid bort rikdommen til veldedige organisasjoner, og legger ut på en reise på jakt etter en gammel kjæreste. Reisen er en typisk «selvrealiseringsreise», en søken etter det som er ekte i livet, et fenomen som var typisk for 2000-tallet.
Gjennom boken følger vi også Alfs oppvekst gjennom en rekke tilbakeblikk til forskjellige perioder i livet hans. Bak seg har han en lovende karriere som fotballkeeper, musiker og forfatter av en misforstått bok om barokken, men typisk for Veber er at han stadig ender opp med å gi tapt for seg selv og tidens ånd.
Forhandling

Forretningsmessig forhandling

Her er målet å oppnå kommersielle eller finansielle fordeler. Slike forhandlinger føres ofte av egne forhandlingsteam.

parter

De som skal kjøpe/selge, mellommann, tvistedommer, observatører, de som skal sjakke antagelsene, de som gjennomfører avtalte straffetiltak.

forhandlingsteamroller

Den som skal signere, den som skal betale, den som skal motta, den som skal ha endelig nytte, den som skal operere, vedlikeholde eller forvalte, den som har foreslått handelen, den som danner opinionen om saken, den som tar notater, den som utfører undersøkelser, den som formulerer og oppdaterer beregningene, eksperter og sakkyndige.

taktikker

Partene kan finne på mye rart for å kunne flytte resultatet til et område som er fordelaktig for dem; disse kan være mer eller mindre etiske, og det finnes mot-taktikker for alle slike: en kilde, sekvensiell forhandling med flere kilder for å samle spesifikasjoner, med flere kilder i auksjon, med flere kilder med lukkede tilbud, hard forhandling, myk forhandling, forhandling med faste prinsipper, forsøk på å psyke motparten (smigre, avskrekke, påføre skam eller skyld, involvere andre som motparten er avhengig av, bruk av kroppsspråk, valg av ord og uttrykk), tidsknapphet, redusert makt hos egen forhandler, endelige tilbud, stadige krav om små ettergivelser, osv..

teknikker

Justere følgende faktører igjen og igjen inntil total enighet oppnås: tekniske spesifikasjoner, betalingsplan, akseptable kvalitetsnivåer, leveransetid og kondisjoner, pakking og tillegsleveranser, fordeling av risiko etter leveransen, ansvar og service etter leveransen, osv..

forventninger

Det er 6 hovedforventninger, 3 angående egne muligheter og 3 om hva man tror motparten forventer: beste, verste og det mest sannsynlig forventede resultat.
Lycosa tarantula

Utseende

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre. 
Flere av artene i slekten Lycosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Folldal Gruver

Folldal Gruver i Folldal i Hedmark startet drift i 1748 og ble lagt ned i 1993. I forbindelse med tusenårsskiftet ble gruvene valgt til kommunens tusenårssted.

Grunnlaget for driften av gruven var kobberkis fra den kaledonske fjellkjede.
Gruvedrift har hatt avgjørende betydning for Folldals utvikling fra 1700-tallet og fram til i dag. Driften i Folldal hovedgruve, Gammelgruva, startet formelt i 1748. Rundt 1850 ble verket overtatt av et nytt interessentskap. I perioder sysselsatte gruva opptil 550 personer. Folldal Verk leverte kobber, sink og svovel. I tiden fram til 1878 ble malmen fraktet med hest til Lovise smeltehytte i Alvdal. 
Fra 1878 til 1906 var det et opphold i driften. Da driften startet igjen i 1906 ble malmen fraktet med taubane den samme strekningen, rundt 34 kilometer til Alvdal stasjon. Hovedgruva ble nedlagt i 1941 da den var tom. Under andre verdenskrig klarte motstandsmann og ingeniør Thorvid Grønli å bremse produksjonen, han ble avslørt og måtte forlate bedriften. Produksjonen tok seg da opp.
Virksomheten ble drevet videre på flere andre forekomster i området frem til 1968. Da ble gruvedrift og oppredning flyttet til Tverrfjellet på Hjerkinn, i Dovre kommune, ca. 30 km fra Folldal sentrum. Virksomheten der ble nedlagt i 1993. Taubanen ble lagt ned i 1969 og demontert året etter.
Fram (Møre og Romsdal)

Fram er kollektivtransportforvalter for Møre og Romsdal og er organisert som en del av samferdselsavdelinga i fylkeskommunen. Fram står for salg av billetter og planlegging av ruter, mens busser, hurtigbåter og ferger opereres av andre aktører på kontrakt med fylkeskommunen.
Fram opprettet 1. januar 2016 ekspressbusskonseptet Fram Ekspress som tilbyr hyppige avganger mellom Ålesund og Molde – Kristiansund, Ørsta – Volda og Åndalsnes. Dette erstattet TIMEkspressen rute TE11 på de to førstnevnte strekningene og togbussen på den siste.
Kai Øvre

Kollektivutstillinger, et utvalg

Statens Høstutstilling fra 1971, grafikk, tegning, og maleri. UKS Jubileumsutstilling, Kunstnernes Hus 1971. Young Artists 1973, New York, Saratoga Festival Exhibition 1973. Nasjonal tegneutstilling, Porsgrunn. Nordisk Teckningstriennale, Sverige, Finland, Danmark, Norge 1992.

Separatutstillinger, et utvalg

UKS, debut 1972, maleri og grafikk. Bergen kunstforening, maleri 1974. Tegnerforbundet, konstruksjon og linjetegninger seilbåter 1997. Oslo Kunstforening, 1998 akvarell. Galleri Kampen 1998 akvarell.

Utsmykninger

Av større integrerte arbeider kan nevnes: Akershus adm.bygg, (Oslo Galleri) Trerelieff «Ygdrasil» 7 etg. høyt. «Song of America»  Cruisebåt, tegning på fondvegg i spisesal. Ila Landsfengsel, 8 trerelieffer over 16 meter. Boreplattform, Saga Petroleum, tosidig gjennombrutt relieffvegg i aluminium. Sole utredningssenter, veggfrise i acryl på vegg, 25 meter.

Båtkonstruksjon

Ca 100 seilbåter er bygget etter Øvres tegninger. Mest kjent er Ansø 39 og Ansø 42 langtursbåter i stål.
400 meter

400 meter er en løpsøvelse i friidrett, og den lengste av tre sprintdistanser som inngår i mesterskap. 400 meter er nøyaktig en runde rundt banen, dersom man løper i indre bane. Øvelsen løpes i delte baner, slik at det kan være vanskelig å se hvem som leder løpet før løperne kommer ut på oppløpssiden etter 300 meter. Distansen krever en spesiell kombinasjon av anaerob utholdenhet og hurtighet, og 400 meter-løpere er oftest spesialiserte på denne ene distansen. Noen løpere kombinerer 400 meter og 200 meter, mens det hører til sjeldenhetene at en løper er på topp på 400 meter og 800 meter. Et unntak er Alberto Juantorena, som tok OL-gull på 400 meter og 800 meter i Montreal-OL i 1976. 400 meter for herrer har stått på OL-programmet i samtlige moderne olympiske leker og for damer fra og med 1964 i Tokyo. Distansen inngår også i herrenes tikamp.

Ti på topp gjennom tidene

(oppdatert per 03.09.2008)
Sysselmann i Eirik Raudes Land

Sysselmann i Eirik Raudes land var den norske sysselmannen på Øst-Grønland under Norges okkupasjon mellom 10. juli 1931–5. april 1933. Dette landområdet ble i denne perioden kalt Eirik Raudes Land av nordmennene og Kong Christian den Xs land av danskene.
Helipad

En helipad er et landingsområde eller plattform for helikoptre.
Mens helikoptre er istand til å operere på relativt flate overflater, er en tydelig merket helipad uten hindringer et trygt alternativ. Helikopterplasser og helikopterdekk som benyttes til passasjerflyging er vanligvis bygd og drevet i samsvar med myndighetenes krav. Disse kravene er basert på ICAOs internasjonale standarder i ICAO Annex 14 Part 2.
Større helipads, egnet for helikoptre og andre vertikal take-off og landing fly, kalles vertiports Et eksempel er Vertiport Chicago, som ble åpnet i 2015.

Bruk

Helipads kan være plassert på en heliport eller en flyplass hvor drivstoff, lufttrafikk kontroll og service av utstyr for fly er tilgjengelig.
De fleste helipads ligger helst utenfor befolkede områder på grunn av støy, vind, og kostnadsbegrensninger. Ekelte  skyskrapere har en helipad på sine tak i for air taxi tjenester. Noen basis helipads er bygget på høye bygninger for evakuering i tilfelle av en stor brann. Store politiavdelinger har sin egen helipad på heliports som base for politiets helikoptre.
Store skip og oljeplattformer har vanligvis en helipad for bruk i en nødsituasjon og for avløsing av mannskaper. De kalles vanligvis «helikopterdekk»eller «helodeck»
Helipads finnes også på sykehus hvor de brukes for evakuering eller luftambulanse og overføringer av pasienter til traumesentra eller mottak av pasienter fra fjerntliggende områder uten lokale sykehus eller utstyr i stand til å gi den nødvendige akuttbehandling. I tettsteder er disse plattformer vanligvis plassert på sykehusets tak.
Helipads på tak har noen ganger et skilt med er stort to-sifret tall som representerer vektgrense (i tonn) for plattformen. I tillegg kan et annet tall vise den maksimale rotordiameter i fot.

Konstruksjon

Helipads er vanligvis bygget av betong, og er markert med en sirkel og/eller bokstaven H, som synlig fra luften
Verdens høyeste helipad, ligger i India, på Siachen-breen i en høyde av 6 400 moh.
Verdens største heliport ligger i Morgan City, Louisiana med 46 helipads som brukes for det meste til å støtte offshore olje-plattformer i Mexicogulfen.
Ning'er Hani Yi

Ning'er (kinesisk: 宁洱哈尼族彝族自治县; pinyin: Níng'ěr hānízú yízú Zìzhìxiàn) er et autonomt fylke for hani- og yi-folkene i byprefekturet Pu'er i provinsen Yunnan.
Før april 2007 het fylket Pu'er, men det ble da endret slik at selve prefekturet (inntil da Simao) skulle få dette navnet, som var blitt nasjonalt og internasjonalt kjent på grunn av den lokale sorten te: pu'er-te.
Befolkningen var på 184 235 innbyggere i 1999.

Samferdsel

Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.
Glorieta del Caballito

Glorieta del Caballito var ei rundkjøring i den nordøstlige delen av Paseo de la Reforma, hvor den kryssa Avenida Bucareli, i Mexico by. Fram til 1964 utgjorde den den nordlige enden av Paseo de la Reforma, som da ble forlenga. Nordøst for rundkjøringa sto lenge tyrefektingsarenaen Plaza de Toros del Paseo Nuevo.
Rundkjøringa fikk navnet sitt etter «El Caballito», en skulptur av kong Karl IV av Spania til hest som sto i midten av rundkjøringa fram til 1979. Det året ble rundkjøringa gjort om til et veikryss, og statuen ble flytta til sin nåværende plassering på Plaza Manuel Tolsá. Den ble erstatta av en modernistisk, gul hestehodeskulptur av Enrique Carbajal. Ved krysset står i dag skyskraperne Torre del Caballito og Torre Prisma.
Mestvinnende utøvere i NM i friidrett

Mestvinnende utøvere i NM i friidrett er en oversikt over friidrettsutøvere som har vunnet flest individuelle gullmedaljer i Norgesmesterskapene utendørs gjennom tidene. Listen viser alle utøvere med 10 gull eller flere.
Medaljer fra kappgang, innendørsmesterskap og motbakkeløp er ikke tatt med i denne oversikten.
Stein Haugen mangler i lista! 11 gull (diskos, kule, femkamp)
Tumorindusert hyperkalsemi

Tumorindusert hyperkalsemi (TIH) innebærer at man har en unormal mengde kalsium i blodet. Dette er en vanlig komplikasjon hos pasienter med kreft, og rammer rundt 10-20 prosent av alle kreftpasienter i løpet av deres sykdomsforløp og 20-40 prosent av pasienter med fremadgående kreft.
Tumorindusert hyperkalsemi kan oppstå fordi kreften har spredd seg til skjelettet, og dette medfører at kalsium frigjøres. Det kan også oppstå fordi kreft kan frigjøre bestemte hormoner som påvirker kalsiumnivået i blodet. Bisfosfonater benyttes forebyggende for skjelettkomplikasjoner og benbrudd hos pasienter med kreftsykdom som har spredd seg til skjelettet.
Roing under Middelhavslekene 1993

Roing under Middelhavslekene 1993. Roing var en av flere sporter under de tolvte middelhavslekene som ble arrangert i Languedoc-Roussillon i Frankrike i perioden 16. til 27. juni 1993. Det var sjette gangen som roing var med på programmet under middelhavslekene. Det var seks øvelser, kun for menn. Frankrike ble beste nasjon med fire gullmedaljer foran Italia med to.
Dataassimilasjon

Dataassimilasjon er en metode som blir anvendt i flere geovitenskaper, hovedsakelig innen værvarsling og hydrologi. Dataassimilasjon er en metode for å overføre observasjoner av forskjellige variabler inn i matematiske modeller.
En matematisk modell har en viss oppløsning der området som modellen blir brukt på er delt inn i et grid eller et nett. I en datamodell med en oppløsning på 10 km vil det være 10 km mellom khvert gridpunkt der variablene blir regnet ut. Disse gridpunktene samsvarer som regel ikke med observasjonsnettverket og en bruker derfor dataassimilasjon for å overføre observasjonene til hvert gridpunkt. For å gjøre dette blir observasjonsvariablene innenfor et grid interpolert mellom de nærmeste gridpunktene. Forskjellige statistiske metoder blir anvendt for å gjøre dette, som f.eks. kalmanfiltrering.
Når en har utført datassimilasjonen vil en ha en stattilstand, enanalyse, der en kjenner tilstanden i hvert gridpunkt i datamodellen. Likningene i modellen kan da brukes til å regne ut variablene i hvert gridpunkt fremover i tid og lage et varsel.
Landgrevskapet Hessen-Darmstadt

Landgrevskapet Hessen-Darmstadt (tysk: Landgrafschaft Hessen-Darmstadt) var et landgrevskap i Tyskland som eksisterte fra 1567 til 1806. Dets sterkt oppdelte og uregelmessige territorium lå overveiende nord og sør for Frankfurt am Main i den nåværende tyske delstaten Hessen. Landgrevskapet var et riksumiddelbart territorium i Det tysk-romerske rike. Det ble regjert av en sidelinje av Huset Hessen. Landgrevenes hovedresidens lå i Darmstadt.

Historie

Landgrevskapet oppstod i 1567 ved arvedelingen av landgrevskapet Hessen mellom landgrev Filip den edelmodiges fire sønner. Grev Filip lot Hessen-Darmstadt tilfalle sønnen Georg den fromme (død 1598). I 1583 ble Hessen-Rheinfels innlemmet i landgrevskapet. Sønnen og etterfølgeren Ludvig V av Hessen-Darmstadt grunnla i 1607 universitetet i Giessen og innførte i 1623 en arvefølgeordning basert på førstefødselsrett. I hans område ble i 1604 også Hessen-Marburg innlemmet. Til tross for at han var lutheraner stod Ludvig likesom sønnen Georg II på keiserens side i trettiårskrigen.
Ernst Ludvig og Ludvig VIII av Hessen-Darmstadt kopierte den franske hoffordning og skyldsatte landet, mens den sparsomme Ludvig IX av Hessen-Darmstadt, som tjente i Fredrik den stores prøyssiske hær, restituerte økonomien. Hans hustru Karolina av Birkenfeld-Zweibrücken samlet tidens skjønnånder ved sitt hoff.
I 1792 ble Hessen-Darmstadt innblandet i koalisjonskrigen mot Frankrike, men ble begunstiget av Napoleon, opptatt i Rhinforbundet og utvidet, særlig på bekostning av de sekulariserte områdene Mainz og Worms. Ludvig X av Hessen-Darmstadt fikk suverenitet over riksridderne, og senere under Napoleonskrigene ble landgrevskapet opphøyet til storhertugdømme etter oppløsningen av Det tysk-romerske rike i 1806. Det fortsatte deretter som Storhertugdømmet Hessen, som eksisterte frem til monarkiene ble avskaffet i Tyskland i 1918.
Paulus Diaconus

Paulus Diaconus (født ca. 720 i Cividale del Friuli i Italia, død 13. april sannsynligvis 799 i Monte Cassino), også kjent som Warnefred og Cassinensis (dvs. fra Monte Cassino), var en benediktinermunk og langobardisk historiker mest kjent for sitt ufullstendige verk Historia gentis Langobardorum.

Liv og virke

En tidlig forfader av Paulus ved navn Leupichis fulgte med Alboin på invasjonen av Italia (570), der han ble gitt land ved eller i nærheten av Forum Julii (Friuli). I forbindelse med en senere krig mot avarene invaderte disse og tok fem av Leupichis sønner med tilbake til Pannonia. En av dem, kalt Leupichis (den yngre), returnerte til Italia og gjenopprettet familien. Leupichis den yngres barnebarn het Warnefrid, som med sin kone Theodelinda ble far til Paulus Diaconus.
Et tidspunkt mellom 720 og 735 i Friuli ble Paulus født inn i denne kanskje adelige langobardiske familie. Han hadde broren Arichis, som var gift og fikk to barn og en søster som kom i kloster tidlig i sin ungdom. Paulus fikk en eksepsjonelt god utdannelse ved den langobardiske kong Ratchis hoff i Pavia, der bl.a. en lærer ved navn Flavian underviste ham i grunnleggende gresk. Det er sannsynlig at Paulus ble sekretær til langobardenes siste konge Desiderius; sikkert er det at han underviste kongens datter Adelperga. Etter at Adelperga var blitt gift med Arechis av Benevento bodde Paulus ved Arechis hoff og skrev på oppfordring av Adelperga en fortsettelse av Eutropius.
Det var eventuelt i forbindelse med Karl den stores innmarsj i Pavia i 774 at Paulus søkte tilflukt hos Adelperga i Benevento; men hans tilstedeværelse der kan med større sannsynlighet dateres til adskillige år før dette. Innen lenge inntrådte han i et kloster ved Comosjøen, og før 782 hadde han bosatt seg i det store benedikterkloster Monte Cassino, der han møtte Karl den store. Omkring 776 ble hans bror Arichis ført som fange til Frankerriket og da Karl omkring fem år senere besøkte Roma lyktes det Paulus å få ham løslatt igjen ved å skrive til Karl.
Hans litterære produksjon tiltrakk seg Karl den stores oppmerksomhet, og Paulus ble snart en viktig brikke i karolingenes renessanse. Han returnerte til Monte Cassino i 787 og døde den 13. april i et av årene mellom 796 og 799. Hans etternavn Diaconus viser at han var diakon.